Vještačka gravitacija
Veštačka gravitacija je teoretsko uvećanje ili smanjenje prividne gravitacije (g-sile) veštačkim sredstvima, i većinom se odnosi na svemir, ali i na Zemlju. Praktično se može postići uz korišćenje različitih sila, a najviše se predlaže upotreba centripetalne sile i linearnog ubrzanja.

Stvaranje veštačke gravitacije poželjno je pri dugotrajnom boravku ljudi u svemiru, zbog lakšeg kretanja, rasporeda tečnosti unutar svemirskog broda, i da bi se sprečili negativni efekti koji se javljaju pri dugoročnom boravku ljudi u bestežinskom stanju.

Do sada je predložen veliki broj rešenja za stvaranje veštačke gravitacije. Najveći broj njih dolazi od pisaca naučne fantastike, u kojima se koriste stvarne i izmišljene sile, ali i potencijalno ostvarive ideje. Još nije došlo do konstrukcije svemirskog broda koji bi demonstrirao veštačku gravitaciju, a primarni razlog je što bi takav brod bio velikih dimenzija, a samim tim bi njegova konstrukcija bila izuzetno skupa (reda Međunarodne svemirske stanice).

Povezano 
 Koriolisov efekat

Reference

Spoljašnje veze 

 List of peer review papers on artificial gravity
 Revolving artificial gravity calculator
 Overview of artificial gravity in Sci-Fi and Space Science 
 NASA's Java simulation of artificial gravity 
 Variable Gravity Research Facility (xGRF)

Gravitacija
Svemirska medicina